21/10/2014 | Administración LocalMunicipal
Culleredo
Asesoría Xurídica
Notificación de resolución aos propietarios descoñecidos de motos que se retiraron da vía pública

Requirimento aos propietarios descoñecidos de motos que se retiraron da vía pública Ao descoñecerse aos interesados, procédese á notificación da resolución que dictou o concelleiro delegado de Seguridade Cidadá e Información o 03.10.2014, segundo o que dispón o artigo 59.5 da Lei 30/1992, do 26 de novembro, de réxime xurídico das administracións públicas e do procedemento administrativo común. No prazo que se sinala na resolución poderase examinar o expediente na Asesoría Xurídica do Concello de Culleredo, de 9 a 14 horas, de luns a venres, e no Rexistro da Casa Consistorial o sábado de 9 a 13 horas. RESOLUCIÓN (./.) Resultando que segundo os datos facilitados pola Policía Local de Culleredo as motos relacionadas a continuación foron retiradas da vía pública e trasladadas ás instalacións da empresa APARKI, S. A. en diferentes datas e por diversos motivos, tal e como se reflicten a continuación: Considerando que a Lei 7/1985, do 2 de abril, de bases do réxime local, no apartado 2, letra b) do artigo 25, outorga aos municipios competencia, nos termos da lexislación do Estado e das comunidades autónomas, en materia de xestión dos residuos sólidos urbanos e no g) tráfico, estacionamento de vehículos e mobilidade; dispoñendo o artigo 26.1 a) a obriga de todos os municipios de prestar o servizo de recollida de residuos en no apartado b) o tratamento de residuos en municipios con poboación superior a 5.000 habitantes. Considerando que de acordo co artigo 3 apartado b) parágrafo terceiro da Lei 22/2011, do 28 de xullo, de residuos e solos contaminados, “terán a consideración de residuos domésticos os residuos procedentes da limpeza de vías públicas, zonas verdes, áreas recreativas e praias, os animais domésticos mortos e os vehículos abandonados”. Considerando o artigo 86.1 do Real decreto lexislativo 339/1990, do 2 de marzo, polo que se aproba o texto articulado da Lei sobre tráfico, circulación de vehículos a motor e seguridade vial (LTCV) que recolle “a Administración competente en materia de xestión do tráfico poderá ordenar o traslado do vehículo a un centro autorizado de tratamento de vehículos para a súa posterior destrución e descontaminación: a) Cando transcorran máis de dous meses desde que o vehículo fora inmobilizado ou retirado da vía pública e depositado pola administración e o seu titular non formulara alegacións.” Considerando o regulado no artigo 68.1. a) da Ordenanza xeral municipal sobre tráfico, circulación de vehículos a motor e seguridade vial (BOP n.º 54, do 21.03.2011, modificada BOP n.º 242, do 20.12.2013) que basicamente reproduce o artigo anterior. Considerando o artigo 85.2 da LTCV, que en relación cos gastos orixinados como consecuencia da retirada do vehículo da vía pública dispón que, agás nos casos de subtracción, serán por conta do titular, do arrendatario ou do condutor habitual, segundo o caso, que deberá aboalos como requisito previo á devolución do vehículo, sen prexuízo do dereito do recurso que lle asiste e da posibilidade de repercutilos sobre o responsable do accidente, do abandono do vehículo ou da infracción que dera lugar á retirada. Considerando que as citadas motos carecen de placas de matrícula e non dispoñen de ningún signo ou marca que faga posible a identificación dos seus propietarios, non constando reclamación de ningunha delas, e que, segundo as fotos que obran no expediente e as actas de retirada da Policía Local, presentan diversos danos nas carrocerías, pezas rotas ou deterioradas que as fan inservibles para o seu uso. Considerando que a súa prolongada permanencia nas dependencias de SETEX- APARKI, S. A. leva xerados uns gastos considerables segundo a Ordenanza fiscal n.º 9 (taxa por retirada, depósito e inmobilización de vehículos) En uso das facultades que teño delegadas pola Alcaldía, mediante resolución de data 10.05.2013, publicada no BOP n.º 99 de 27.05.2013 RESOLVO: Primeiro. –Requirir aos propietarios descoñecidos das seguintes motos: CONTACT JTX270, DERBI VARIANT, VALLARDO 50, SUZUKI, PEUGEOT e APRILIA para que no prazo dun mes procedan á retirada das mesmas das instalacións da empresa SETEX-APARKI, S. A., tras a acreditación de ser os seus lexítimos propietarios e o abono das taxas correspondentes, coa advertencia de que, no caso de non cumprir o indicado, ditarase resolución, se procede, autorizando o seu traslado a un centro autorizado de tratamento de vehículos para a súa posterior destrución e descontaminación. Segundo. –Publicar extracto desta resolución no Boletín Oficial da Provincia de A Coruña. A presente resolución ten carácter de acto de trámite polo que non é susceptible de impugnación sen prexuízo das alegacións que desexen efectuar que serán consideradas na resolución que poña fin ao procedemento. (./.) Culleredo, 15 de outubro de 2014. O concelleiro delegado de Seguridade Cidadá e Información Asdo.: José Ramón Rioboo Castro P. D. (Resolución do 10.05.2013. B. O. P. n.º 99, do 27.05.2013)